“Gravity” jiddomina n-nominazzjonijiet għall-British Academy Film Awards. Il-film, li fih jieħdu sehem George Clooney u Sandra Bullock, hu nominat għal 11-il BAFTA Award, fosthom għall-aħjar film u l-aħjar direttur. Il-films “ 12 Years a Slave” (dirett minn Steve McQueen) u “American Hustle” (bl-atturi Christian Bale u Bradley Cooper) għandhom 10 nomini. Ir-rebbieħa jitħabbru f’ċeremonja fir- Royal Opera House f’London fis-16 ta’ Frar.